Translations:Global settings/7/sl

Email nastavitve

 * Privzeti email naslov administratorja: to je privzeti elektronski naslov skrbnika anketnega portala, ki se uporablja za sistemska sporočila in in možnosti kontaktiranja.
 * Ime administratorja: ime skrbnika anketnega portala.
 * Email način:  ta nastavitev določa, kako bodo poslana elektronska sporočila. Na voljo so naslednje možnosti:
 * PHP: uporabi notranji PHP sistem za pošiljanje pošte
 * Sendmail: uporabi sendmail sistem za pošiljanje pošte
 * SMTP: uporablja SMTP prenos. To možnost uporabite, kadar je LimeSurvey nameščen na strežniku, ki ni hkrati vaš strežnik za e-pošto.
 * Če uporabite SMTP se prepričajte, da uporabite pri nastavitvah ankete (v trenutku, ko ustvarite anketo ali kasneje v meniju Lastnosti ankete -> Glavne nastavitve) vaš nastavljen SMTP e-mail račun (Globalne nastavitve -> E-mail nastavitve), sicer se lahko pojavi sledeča napaka: SMTP -> ERROR: RCPT not accepted from server: 553 5.7.1 : Sender address rejected: not owned by user.
 * Qmail:uporabi Qmail sistem za pošiljanje pošte
 * SMTP host: če za Email način uporabite 'SMTP ', potem morate tukaj vstaviti naslov vašega SMTP-strežnika. Če uporabljate drugačna vrata (port) kot 25 (standardno za SMPT), potem morate dodati številko vrat ločeno z dvopičjem (primer: 'smtp.gmail.com:465')
 * SMTP username: če vaš SMTP-strežnik potrebuje preverjanje pristnosti, potem tukaj nastavite vaše uporabniško ime, sicer mora biti to polje prazno.
 * SMTP password: če vaš SMTP-strežnik potrebuje preverjanje pristnosti, potem tukaj nastavite vaše geslo, sicer mora biti to polje prazno.
 * SMTP SSL/TLS: nastavite to možnost na 'ssl' ali 'tls', da boste uporabili SSL/TLS način za SMTP povezavo
 * SMTP debug mode: če vklopite to možnost, potem boste imeli na voljo pri pošiljanju povabil ali opomnikov podrobne zapise o povezavi in sporočila o napaki (če pride do napak). Za izkušene uporabnike so lahko to dragocene informacije o tem, zakaj SMTP pošiljanje ne deluje. Običajno si želite imeti to možnost izklopljeno.
 * Velikost email skupine: ta nastavitev določa, koliko povabil ali opomnikov v obliki e-sporočil lahko pošlje LimeSurvey v enem sklopu. Različni spletni strežniki imajo različne zmožnosti pošiljanja e-sporočil in v kolikor vaše ukazne datoteke (skripte) potrebujejo preveč časa za posredovanje kopice e-sporočil, lahko sistem javi časovno prekinitev in povzroča napake. Večina spletnih strežnikov lahko pošlje 100 e-sporočil naenkrat v 30 sekundah, kolikor znaša privzeti čas za za izvajanje PHP ukaznih datotek (skript). V kolikor dobivate sporočila o časovnih prekinitvah pri pošiljanju večje količine e-sporočil, zmanjšajte številko pri tej nastavitvi. S klikom na gumb za 'pošiljanje e-povabil' v orodni vrstici za delo z žetoni (pri tem niso v mislih gumbki na desni strani vsakega žetona) sistem pošlje največjo količino povabil v obliki e-sporočil in prikaže seznam uporabljenih naslovov. V kolikor povabila niso bila poslana vsem uporabnikom z žetoni, bo sistem javil sporočilo, iz katerega bo razvidna informacija, da so še vedno povabila na čakanju in prikazal povezavo, preko katere je možno poslati še preostala povabila. Preostala povabila ni nujno takoj poslati - uporabnik anketnega sistema se lahko odjavi in kasneje pošlje naslednjo skupino povabil.